Nubausti totoriai
Kai traukės totorius iš Lietuvos, tai jis, vis ant to kalno užėjęs, šaukė žmones iš miško:

– Tai eikit namo: jau nebėr, išėjo totoriai!

Bet tuo laiku buvo dėl to gudrus vyras:

– Neikit! Pats totorius ant kalno stovėdamas šaukia.  Tai žmonės neklausė ir atliko nenužudyti.  Iš totorių atėmė ką galėjo, tai bėgdami jie degino visa. O žmonėms ką anie darė: kur mažus vaikelius, ant iečių pavėrę, nešė; moterų, kur didelės krūtys, nupjovė ir tas, ant iečių užvėrę, nešė.  

Po tam, kai ne už ilgo laiko pagrįžo Lietuvon, tai juos Dievas nubaudęs: sveiki, linksmi sustoję pulkai dainuoja, tik pasimato, kad iš viso pulko vienas bestovįs, o visi parvirsta ir – nebegyvi. Tai jie daugiau prižadėjo nebegrįžti Lietuvon.

Padavimai